ተጋዳላይ ብርሃኑ ንካልኣይ ጊዜ ምስ ኪሮስ ዝተራኸበ "ድሕሪ ዓወት" እዩ። ንሱ ኣብ ቴሌቪዥን ኢትዮጵያ፡ መደብ ቋንቋ ትግርኛ ሓላፊ ምስ ኮነ፡ ኪሮስ ሓድሽ ካሴት ኣሐቲሙ ስለ ዝነበረ፡ ኣብ ቴሌቪዥን ቀሪጾም ከቕርብሉ ተራኺቦም። 'ኣይሞነኽዋን' ኣብ ዝብል ደርፉ "ዓዲ ኩዕንቲ ተባሂልኪ ዓዲ በለስ ተባሂልኪ ዓዲ እምኒ ተባሂልኪ እንተንኣኺ የኹረዐኪ ትግራይ ዓደይ ኮሪዐልኪ" እናበለ 360 ድግሪ እናዞረ፡ ነታ ዝፈትዋን ዝሕለቐላን ዓዱ፡ ኣፍ ልቡ እናወቕዐ፡ እቲ 'እምኒ' ዝተብሃለ ወርቂን እምነ በረድን ከምዝኾነ ኣዚሙ። 'ዓደየ ሓውዜን' እትብል ዝሕንዝሕ ተንብዕ ደርፉ፡ ኣብዛ ካሴት እዩ ዘስቆንቁና። 'ክራር ሃቢ' እንትብል ድማ፡ 'ንትግራይ ካብዚ ንላዕሊ እንታይ ክበሃል ይካአል?'
